Pave Frans har været en tur i Polen, og det gav søndag aften store forsinkelser på flyvninger mellem København og Aalborg lufthavne.

Søndag aften sad flere nordjyder i København og gerne ville hjem. Men flyene fra Norwegian kom bare ikke. De var nemlig forsinket på grund af paven. Pave Frans havde været i Polen på besøg i Krakow og på besøg i Auswitch. I den forbindelse skulle den romersk-katolske kirkes øverste biskop hjem søndag aften. Det fik de polske myndigheder til at lukke for flytrafikken i flere timer. Dermed var de Norwegian fly, der skulle have bragt nordjyderne sikkert hjem fra hovedstaden påvirket. For de skulle efter planen lande i Krakow før turen til Danmark. - På grund af pavens besøg i Polen var der restrektioner. Det havde den effekt, at vi blev forsinket på et par af vores flyvninger i Danamrk. Det er vi ikke herre over, men vi beklager selvfølgelig forsinkelserne, siger Daniel Kirchhoff, informationschef ved Norwegian. Da paven så endelig var ude af polsk luftrum kunne de almindelige ruteflyvninger fortsætte.